cyanic-selkie/wikianc huggingface dataset:
Ահմեդ Դավութօղլու
Վարչապետի խորհրդական
Դավութօղլուն դարձավ Ռեջեփ Թայիփ Էրդողանի արտաքին քաղաքականության գլխավոր խորհրդականը, վերջինս վարչապետ դառնալուց հետո զարգացրեց Արդարություն և զարգացում կուսակցության արտաքին քաղաքականության հեռանկարը, որը Թուրքիային կդարձներ Մերձավոր Արևելքում խոշոր խաղացող։ Նրա գլխավոր խորհրդականի պաշտոնավարումը համընկավ 2003 թ-ին ԱՄՆ-ի կողմից Իրաք ներխուժելու հետ։ Դավութօղլուն համակարգում էր Թուրքիայի արձագանքը հարևան երկրում շարունակվող ռազմական գործողություններին։ 2007-ին նա հայտարարեց, որ Թուրքիան դեմ է, որ ԱՄՆ զորքերը մտնեն Հյուսիսային Իրաք։ Նա որպես իր որոշման պատճառ նշեց այդ տարածքում գործող քուրդ անջատողական շարժումը ։
Արտաքին քաղաքականություն
Ենի Շաֆաքում իր հոդվածների և «Ռազմավարական խորություն» գրքի բովանդակություններից գիտնականներն ու քաղաքական գործիչները եկան այն եզրահանգման, որ Դավութօղլուի արտաքին քաղաքական տեսլականը հիմնված է Նեոօսմանիզմ կոչվող գաղափարախոսության վրա, այն է՝ Օսմանյան կայսրության նախկին տարածքների հետ վերակառուցել և պահպանել ավելի սերտ հարաբերություններ ։ Դավութօղլուի պրոֆեսոր և նախկին նախագահ Թուրգութ Օզալի անմիջական խորհրդական, հույն աշխարհաքաղաքագետ Դիմիտրի Կիցիկիսը, ըստ էության որոշիչ ազդեցություն է ունեցել այս աշխարհաքաղաքական տեսության վրա ։
Մեկ այլ տեսություն է մշակել Դավութօղլուի նախկին ուսանող Բեհլուլ Օզքանը Ըստ նրա Դավութօղլուն ունի պանիսլամիստական արտաքին քաղաքական իդեալ և նայում է իսլամին որպես կապող գործոն Մերձավոր Արևելքում ։ Ահմեդ Էրդի Օզթուրքը և Սեմիհա Սիզերին իրենց հոդվածում նշում են, որ Դավութօղլուն պանիսլամական արտաքին քաղաքականության ուսմունքի ժառանգորդն է ժամանակակից Թուրքիայում ։ Ի տարբերություն այս տեսությունների՝ Դավութօղլուն նախկինում որպես ՆԱՏՕ-ի անդամ նաև հանդես էր գալիս հօգուտ արևմտամետ քաղաքականության՝ աջակցություն հայտնելով Եվրամիությանն անդամակցությանը ։
Բենուր Փաշայան
1998-2000 թվականներին եղել է Հայաստանի ազգային օլիմպիական կոմիտեի նախագահ։
Ծանոթագրություններ
Կատեգորիա:Հայ ըմբշամարտիկներ Կատեգորիա:1959 ծնունդներ Կատեգորիա:Խորհրդահայեր
Վիդուվեռե (գյուղ, Յիգևա շրջան)
Վիդուվեռե (Võduvere), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 103 մարդ։
Հայաստանի տարվա լավագույն մարզիկ
Հայաստանի տարվա լավագույն մարզիկ, Հայաստանի մարզական լրագրողների ֆեդերացիայի կողմից անցկացվող մրցույթ, որում մարզական լրագրողների շրջանում անցկացվող հարցման միջոցով որոշվում է տվյալ տարվա Հայաստանի լավագույն մարզիկը։
Մրցույթի պատմությունը
Մինչև 1996 թ. ներառյալ մրցույթն անց է կացվել «Մարզական Հայաստան» («Հայաստանի ֆիզկուլտուրնիկ») շաբաթաթերթը։ 1997 թվականին՝ Հայաստանի ազգային օլիմպիական կոմիտեի գործադիր կոմիտեն։ 1998 թվականին՝ ՀՀ մշակույթի, երիտասարդության հարցերի և սպորտի նախարարության լրատվական ծառայությունը։ 1999 թվականից ի վեր մրցույթն անց է կացնում Հայաստանի մարզական լրագրողների ֆեդերացիան։
Մրցույթի անցկացման կարգը
Մրցույթին մասնակցող յուրաքանչյուր մարզական լրագրող իր հարցաթերթիկում նշում է 10 մարզիկի անուն՝ ըստ իր նախընտրության։ Հարցաթերթիկի առաջին տեղում նշված մարզիկին տրվում է 10, երկրորդ տեղում՝ 9, երրորդ տեղում՝ 8, չորրորդ տեղում՝ 7, հինգերորդ տեղում՝ 6, վեցերորդ տեղում՝ 5, յոթերորդ տեղում՝ 4, ութերորդ տեղում՝ 3, իններորդ տեղում՝ 2, տասներորդ տեղում՝ 1 միավոր։ Ամենաշատ միավորներ վաստակած մարզիկը ճանաչվում է տարվա լավագույն մարզիկ։
Կատեգորիա:Սպորտը Հայաստանում
Կրուտայոլ
Կրուտայոլ  (Կրուտայոլ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիշերա գետի աջ ափից 84կմ հեռավորության վրա։ Գետի երկարությունը կազմում է 11 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Թեքական լեզուներ
Թեքական լեզուներ, ըստ լեզուների ձևաբանական (տիպաբանական) դասակարգման՝ աշխարհի լեզուների մի խումբ (մյուս խմբերն են՝ անջատական, կցական, բազմահամադրական)։
Թեքական լեզուներին հատուկ կառուցվածքային առանձնահատկություններն են՝
Թեքական կառուցատիպ ունեն հիմնականում սեմա–քամյան և հնդեվրոպական լեզուները, ընդ որում, ներքին թեքումը ավելի բնորոշ է սեմականին, թեքական մասնիկավորումը՝ հնդեվրոպականին։ Անխառ թեքական լեզուներ չկան։ Թեքական կառուցվածքը սովորաբար ուղեկցվում է այլ կառուցատիպի միջոցներով։
Գրականություն
Կատեգորիա:Ձևաբանություն Կատեգորիա:Լեզվաբանական տիպաբանություն
Ալիա (երգչուհի)
Ալիա Դանա Հոութոն  (Aaliyah Dana Haughton, ), ամերիկացի երգչուհի, դերասանուհի և մոդել։ Մանուկ հասակում մասնակցել է «Star Search» հեռուստաշոուին և Գլեդիս Նայթի հետ երգել է համերգներում։ 12 տարեկանում Ալիայի հորեղբայրը, որն աշխատում էր երաժշտական ինդուստրիայում, օգնել էր նրան պայմանագիր կնքել Jive Records-ի և Blackground Records-ի հետ։ Հորեղբայրը նրան ծանոթացրել էր նաև Ար Քելլի հետ, որը հետագայում դարձել էր նրա «Age Ain't Nothing but a Number» առաջին ալբոմի պրոդյուսերը։ Ալբոմը վաճառվել է 2 միլիոն օրինակով և ԱՄՆ-ում երկու անգամ դարձել է պլատինե։ Քելլիի հետ անօրինական ամուսնության մեղադրանքներից հետո Ալիան խզել է պայմանագիրը Jive Records-ի հետ և պայմանագիր է կնքել Atlantic Records-ի հետ։
Թիմբալենդը և Միսի Էլիոթը դարձել են Ալիայի երկրորդ՝ «One in a Million» ալբոմի պրոդյուսերը, որը ԱՄՆ-ում վաճառվել է 2 միլիոն օրինակով, իսկ ամբողջ աշխարհում ավելի քան 8 միլիոն օրինակով։ 2000 թվականին Ալիան առաջին անգամ նկարահանվել է «Ռոմեոն պետք է մեռնի» ֆիլմում, որի երգը՝ «Try Again»-ը, Billboard Hot 100 հիթ-շքերթի առաջին հորիզոնականում է հայտնվել բացառապես Ռադիո-ռոտացիաների շնորհիվ ՝ ռեկորդ սահմանելով երգչուհու համար։ Երգի համար Ալիան առաջադրվել է «Գրեմմի»՝ «R&B ոճի լավագույն երգչուհի» կատեգորիայում։
«Ռոմեոն պետք է մեռնի» ֆիմի նկարահանումներից հետո Ալիան «Անիծվածների թագուհին» ֆիլմում խաղացել էր գլխավոր դերում։ 2001 թվականին նա թողարկել է իր երրորդ և վերջին «Aaliyah» ալբոմը։ 2001 թվականի օգոստոսի 25-ին «Rock the Boat» ֆիլմի նկարհանումներից հետո Ալիան ևս ութ մարդու հետ ավտովթարի էին ենթարկվել Բահամյան կղզիներում, որի արդյունքում բոլորը մահացել էին։ Օդաչու Լուի Մարսելա III-ի լիցենզիան այդ ժամանակ սպառվել էր, և նրա օրգանիզմում հայտնաբերվել էր կոկաինի և ալկոհոլի հետքեր։ Այդ ժամանակից ի վեր Ալիայի երաժշտությունը մեծ հռչակ է ձեռք բերել։ Ալիային հաճախ են անվանում «R&B-ի թագուհի»։
Վաղ տարիներ
Ալիա Դանա Հոութոնը ծնվել է 1979 թվականի հունարի 16-ին, Բրուքլինում (Նյու Յորք) Դայնեմ և Մայկլա Հոութոնի ընտանիքում։ Նա եղել է երկրորդ ամենամեծ երեխան ընտանիքում։ Սկսելով զբաղվել վոկալով մանուկ հասակից իր հոր հետ, նա մասնակցում էր հարսանեկան արարողությունների, նաև երգում էր եկեղեցական երգչախմբում։ Երբ նա հինգ տարեկան էր նրա ընտանիքը տեղափոխվում է Դետրոյթ՝ Միչիգան, որտեղ Ալիան մեծանում է իր մեծ եղբոր՝ Դեթրոյրի հետ։ Նա սովորել էր  Gesu Elementary  կաթոլիկ դպրոցում, որտեղ առաջին դասարանում Էննի բեմադրության մեջ ստացավ դեր։ Այդ պահից սկսած նա վճռականորեն ցանկացավ դառնալ դերասանուհի։ Ալիի մայրը եղել է երգչուհի, իսկ նրա  հորեղբայրը՝  Բարի Հենքսոնը (Գլեդիս Նայթի ամուսինը), եղել է փաստաբան շոու բիզնեսի բնագավառում։ Մանուկ հասակում Ալիան Նայթի հետ ճանապարհորդել է և վարձել է գործակալ՝  Նյու-Յորքում, որպեսզի նկարահանվի գովազդային հոլովակներում և հեռուստաշոուներում։ 9 տարեկանում նա մասնակցել է Star Search շուում, որի հետևանքով նա գնացել է քասթինգի մի քանի ձայնագրման ընկերություններում, իսկ 11 տարեկանում  Նայթի հետ երգել է համերգում։
«Age Ain’t Nothing but a Number»
Այն բանից հետո, երբ Հենդերսոնը բաշխման պայմանագիր է կնքել Jive Records-ի հետ, 12-ամյա Ալիան պայմանագիր է կնքել նրա Blackground Records լեյբլի հետ։ Հենդերսոնը Ալիաին ծանոթացրեց մասնագիտությամբ դերասան և պրոդուսյեր Ար Քելլի հետ, ով դարձավ նրա երգավարը և ալբոմների պրոդուսեյրը, որը Ալիան ձայնագրել է 14 տարեկանում։ 1994 թվականի հունիսին թողարկված ալբոմը հասել Է Billboard 200 չարթի 18-րդ հորիզոնականին և վաճառվել է ավելի քան 2 մլն օրինակով ԱՄՆ-ում։ Ալիայի դեբյուտային սինգլը՝ Back & Forth-ը, երեք շաբաթ գլխավորել Է Billboard Hot R&B/Hip-Hop Songs հիթ-շքերթը և դարձել ոսկե։ Երկրորդ սինգլը՝ The Isley Brothers At Your Best (You Are Love) քովերը հայտնվեց Billboard և դարձավ ոսկի։ Գլխավոր երգը՝ Age Ain ' t Nothing but a Number-ը, հասել է 75-րդ հորիզոնականին։ Նա նաև ձայնագրել է The Thing I Like երգը 1914 թվականի  «կորած միլիոներ»  ֆիլմի համար։  Age Ain’t Nothing But a Number-ի արձակումից հետո հայտնվեցին մի շարք բամբասանքներ Ալեյի և Քելլի մասին։ Շուտով հայտնվել են ենթադրություններ իրենց գաղտնի ամուսնության մասին, ինչպես նաև քննադատության են ենթարկվել այն տեքստերը, որոնք գրել է Քելլին։ Vibe ամսագիրն ավելի ուշ հայտնաբերել է ամուսնության վկայականը, որում ասվում էր, որ զույգը ամուսնացել է 1994 թվականի օգոստոսի 31-ին ՝ Իլինոյս նահանգի Ռոուզմոնտ քաղաքի Sheraton Gateway Suites հյուրանոցում։ Փաստաթղթում գրված էր, որ 15 ամյա Ալիան 18 տարեկան է։ Հաղորդվում է, որ անօրինական ամուսնությունը չեղյալ է հայտարարվել 1995 թվականի փետրվարին Ալիայի ծնողների կողմից։ Զույգը շարունակել է հերքել ամուսնության մասին լուրերը ՝ հայտարարելով, որ նրանցից ոչ ոք ամուսնացած չէ։
«One in a Million»
1996 թվականին Ալիան լքեց  Jive լեյբոլը և ստորագրեց պայմանագիր Atlantic-ի հետ։ Նա  իր երկրորդ ալբոմի համար աշխատել է Թիմբալենդի և Միսի Էլիոթ  հետ։ Ալբոմը իր մեջ ներառում էր «If Your Girl Only Knew», որը երկու շաբաթ գլխավորում էր Billboard Hot R&B/Hip-Hop Songs հիթ-շքերթը, ինչպես նաև  «Hot like Fire» և  «4 Page Letter» շքերթները։ Հաջորդ տարում  Ալիան ձայնագրվել է խմբի դեբյուտային սինգլը  Timbaland & Magoo «Up Jumps da Boogie»։ One in a Million-ը հասել է 18-րդ հորիզոնականին Billboard 200 չարթում, որը տարածվել է ԱՄՆ-ում 3 միլիոնանոց և 8 միլիոնանոց՝ ամբողջ աշխարհում։ 1997 թվականին Ալիան ավարտել է  Detroit School of Arts դպրոցը, որտեղ սովորել է միջին՝ 4.0 գնահատականով։ Հենց այդ տարում Ալիան սկսեսց դերասանակն գործունեությունը։ Նա հայտնվեց «Ոստիկանները հսկողության տակ» սերիալում հենց իր դերում։ Այնուհետև Ալիան մասնակցել է Children’s Benefit Concert բարեգործական համերգին՝ Նյու-Յորքում։ Նա ձայնագրել է «Journey to the Past»երաժշտությունը  «Անաստասիա» մուլտֆիլմի համար, իսկ նրա հեղինակներն արժանացել են   Օսկարի՝ Ֆիլմի լավագույն երգ անվանակարգում։ 1998 թվականին Ալիան այդ երգը կատարել է Օսկար մրցանակաբաշխության ժամանակ՝ դառնալով ամենաերիտասարդ երգչուհին, որը ելույթ է ունեցել արարողության ժամանակ։
«Ռոմեոն պետք է մեռնի» և «Aaliyah»
2002 թվականին Ալիան նկարահանվեց իր առաջին «Ռոմեոն պետք է մեռնի» ֆիլմում։ Ֆիլմը հավաքեց 18․6 միլիոն դոլար առաջին իսկ շաբաթից և հայտնվեց կինոհավաքների երկրորդ տեղում։ Ալիան մասնակցել է նաև ֆիլմի սաունդթրեքի ձայնագրությանը։ Ալիայի կողմից կատարված չորս երգերից մեկը դարձել է «Try Again»-ը, որը գլխավորել Է Billboard Hot 100 հիթ-շքերթը՝ նրան դարձնելով առաջին երգչուհին, որը հիթ-շքերթը գլխավորել է բացառապես Ռադիո-ռոտացիաների շնորհիվ։ Տեսահոլովակը ստացել է երկու մրցանակ՝ MTV Video Music Awards ում որպես «լավագույն կանացի տեսահոլովակ»  և «Լավագույն ֆիմի երգ»։ Ալիան նաև առաջադրվել է «Գրեմմի» - ի R&B ոճի «լավագույն երգչուհի»անվանակարգում։ Սաունդթրեքը  ԱՄՆ-ում վաճառվել է 1.5 մլն օրինակով։ Նկարահանումբերից հետո  Ալիան սկսեց աշխատել իր երկրորդ՝ «Անիծվածների  թագուհին» ֆիլմի վրա։ Նա պետք է խաղար նաև «Մատրիցա» ֆիլմում։ 2001 թվականի հունիսին Ալիան ցուցադրել է իր նույնանուն ալբոմը, որի պրոդյուսերը եղավ Թիմբալենը։  Ալբոմը հայտնվել է Billboard 200 հիթ-շքերթի երկրորդ հորիզոնականում՝ առաջին շաբաթվա ընթացքում տարածվելով 187 հազար օրինակով։ Առաջին սինգլը՝ «We Need a Resolution»-ը, հայտնվել է Billboard Hot 100 հիթ-շքերթի 59-րդ հորիզոնականում։
Ավիավթար, մահ և դատական գործընթաց
2001 թվականի օգոստոսի 25-ին՝ ժամը 18:45-ին, «Rock The Boat» տեսահոլովակի նկարահանումից հետո, Ալիան և նրա ձայնագրման ընկերության մի քանի անդամներ նստել են Cessna 402B (N8097W) ինքնաթիռ՝ Մարշ Հարբորի շրջանում, Աբակո կղզիներում, Բահամյան Կղզիներ, որպեսզի թռչեն Օփա-լոկա քաղաք՝ Ֆլորիդա։ Թռիչքը նախատեսված էր հաջորդ օրը, բայց քանի որ նկարահանումներն ավարտվել են ժամանակից շուտ, Ալիան և նրա ուղեկցողները պնդեցին վերադառնալ ԱՄՆ։ Հակառակ բեռնակիրների և օդաչուի խորհուրդների՝ բոլոր սարքավորումներն տեղավորել էին ինքնաթիռի մեջ։ Նրանք չգիտեին, որ ինքնաթիռը չի կարող դիմանալ Cessna 404 ինքնաթիռով բերված բոլոր սարքավորումներին։ Այսպիսով, ինքնաթիռում բեռի քաշը գերազանցել Է Cessna ընկերության թույլատրելի քաշը։ Ինքնաթիռն ընկել Է թռիչքից կարճ ժամանակ անց՝ թռիչքուղուց մոտ 60 մետր հեռավորության վրա։ Ալիան, օդաչու Լուիս Մորալես III-ը, ոճաբան-վարսահարդար Էրիկ Ֆորմանը, Էնթոնի Դոդը, թիկնապահ Սքոթ Գալինը, վիդեո պրոդյուսեր Դուգլաս Կրատցը, ստիլիստ Քրիստոֆեր Մալդոնադոն եւ Blackground Records լեյբլի աշխատակիցներ քիթ Ուելասը և Ջինա Սմիթը զոհվել են։ Քննիչների վարկածով ՝ Ալիան մահացել է մի քանի այրվածքներից և գլխի հարվածից, էլ չենք խոսում ուժեղ շոկի և թույլ սրտի մասին։ Հետաքննողները ասում են, որ եթե նույնիսկ Ալիան ապրեր նրա ստացած տրավմաների պատճառով նրա առողջությունը շատ թույլ կլիներ։ ԱՄՆ Տրանսպորտի անվտանգության ազգային հանձնաժողովի (NTSB) պաշտոնական հայտարարության մեջ նշվել է, որ բեռի ընդհանուր քաշը զգալիորեն գերազանցել է, ինչը հանգեցրել է ծանրության կենտրոնը պոչային հատվածին տեղաշարժելուն, ինչպես նաև նշվել է, որ օդաչուն ինքնաթիռ կառավարելու թույլտվություն չի ունեցել։ Մորալեսն անազնիվ կերպով ձեռք է բերել ԱՄՆ-ի քաղաքացիական ավիացիայի դաշնային վարչության լիցենզիան՝ Blackhawk International Airways-ում աշխատելու համար։ Բացի այդ, դիահերձումը ցույց է տվել, որ Մորալեսի օրգանիզմում «կոկաինի» և ալկոհոլի հետքեր են եղել։ Հետագա հետաքննությունները ցույց են տվել, որ բեռի քաշը գերազանցել է նորման 700 ֆունտով և օդանավում մեկ ուղևրով ավել էր։
Հետմահու ալբոմներ
Երգչուհու մահից հետո՝ 2002 թվականին, թողարկվեց «ես հոգ կտամ քո մասին», ալբոմը, որն իր մեջ ներառում էր նրա ամենամեծ հիթերը և նախկինում չհրապարակված 6 երգերը՝ «կարոտում եմ քեզ», «Չգիտեմ ինչ ասեմ քեզ», «Էրիկ Քեյն», «այն ամենը, ինչ ինձ պետք է», «արի», «մի անհանգստացեք»։ Նրա վրա նկարահանվել է դեբյուտային տեսահոլովակ։ 2005-ին լույս է տեսել «Ultimate Aaliyah» ժողովածուն, 2009-ին ՝«Aaliyah» rare tracks»- ը, որը ներառում է ռեմիքսներ և մի քանի երգ «Ռոմեոն պետք է մեռնի» սաունդթրեքին։
Ծանոթագրություններ
Կատեգորիա:Ամերիկացի կինոդերասանուհիներ Կատեգորիա:Ամերիկացի փոփ երգչուհիներ Կատեգորիա:Ամերիկացի դերասաններ Կատեգորիա:Ամերիկացի պարողներ Կատեգորիա:Ամերիկացի մոդելներ Կատեգորիա:21-րդ դարի երգիչներ և երգչուհիներ Կատեգորիա:Դերասանուհիներ այբբենական կարգով Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի փոփ երգիչներ Կատեգորիա:Ամերիկացի հիփ հոփ երգիչներ Կատեգորիա:21-րդ դարի ամերիկացի երգչուհիներ Կատեգորիա:Ամերիկացի երաժիշտներ
Մարիա Շարապովայի կարիերայի վիճակագրություն
Մարիա Շարապովայի կարիերայի վիճակագրությունը ներկայացնում է ռուսաստանցի հանրահայտ թենիսիտուհի և աշխարհի նախկին թիվ 1 ռակետ Մարիա Շարապովայի մասնակցությունները հիմնական մրցաշարերի եզրափակիչներին և այլ մրցաշարերի եզրափակիչների մասնակցության վիճակագրությունը։
Մինչ այժմ Շարապովան հաղթել է 35 WTA մենախաղային մրցաշարերում, այդ թվում Մեծ Սաղավարտի 5 մրցաշարերում, 1 WTA Ամփոփիչ մրցաշարում, WTA I մակարդակի մենախաղի 6 մրցաշարերում, WTA Premier Mandatory 3 մենախաղի մրցաշարերում և WTA Premier 5 մակարդակի 4 մենախաղային մրցաշարերում։ Նա նաև եղել է արծաթե մեդալակիր 2012 թվականի Լոնդոն Ամառային Օլիմպիական խաղերում։
Մենախաղ՝ 3 (1 տիտղոս, 2 պարտություն)
(i) = Փակ մարզասրահ
Արտաքին հղումներ
Կատեգորիա:Վիճակագրական տվյալներ
Lil Pump (ալբոմ)
Lil Pump, ամերիկացի ռեփեր Lil Pump-ի դեբյուտային ստուդիական ալբոմ։ Այն թողարկվել է 2017 թվականի հոկտեմբերի 6-ին Tha Lights Global և Warner Bros. Records ։ Ալբոմում տեղ են գտել համահեղինակ Smokepurpp-ի հյուրախաղային ելույթները և կարգագիր  Lil Yachty-ից, Chief Keef-ից, Գուչի Մենից, Թու Չեյնսից և Ռիք Ռոսից ։ Նա հովանավորել է նաև Bighead, Ronny J, Mr. 2-17 and CBMix և ուրիշներին ։  Ալբոմին աջակցելու համար թողարկվել է 5 սինգլ՝ «Boss», « Flex Like Ouu», «Molly», «D Rose» և «Gucci Gang»։
Քննադատական ընդունելիություն
Pitchfork-ից Էվան Րիտլևսկին տվել է ալբոմին 6.9/10 գնահատական։
Ձայնագրման մասնակիցներ
Կատարողներ
Технический
Արտաքին հղումներ
Կատեգորիա:2017 երգեր
Ֆրանսուազա Իզաբելլա
Ֆրանսուազա Իզաբելլա «Ֆրանսին» Աղազարյան, օրիորդական ազգանունը` Անդրե (Françoise Isabella "Francine" Agazarian, née Andre, ), ֆրանսուհի հետախույզ, Երկրորդ համաշխարհային պատերազմի տարիներին եղել է Հատուկ գործողությունների վարչության գործակալ:
Կենսագրություն
Ծնվել է 1913 թվականի մայիսի 8-ին: 1940 թվականից եղել է Դիմադրություն շարժման մեջ, աշխատել Կանանց տրանսպորտային ծառայությունում: Հատուկ գործողությունների վարչության կողմից հավաքագրվել է «Մարգարիտ» կեղծանվան տակ: 1943 թվականին մարտի 17-ին նա Westland Lysander օդանավով Կլոդ դե Բեսսակի և Ֆրանս Անտելմի հետ ժամանել է Ֆրանսիա : Իր ամուսնու՝ Ջեք Աղազարյանի հետ աշխատել է «Պրոսպեր» հետախուզական ցանցում որպես ցրիչ. բրիտանական գործակալների շրջանում տարօրինակ էր համարվում, երբ մի հետախուզական ցանցում ամուսնական զույգ էր աշխատում: Ֆրանսիսն այսպես է պատմել դրա մասին.
1943 թվականի հունիսի 16-ին Ֆրանսինն ու Ջեքը Lysander օդանավով լքել են Ֆրանսիայի տարածքը, իսկ նրանց տեղը զբաղեցրել են Դայանա Ռոուդենը, Սեսիլի Լեֆորտը և Նուր Ինայաթ Խանը: 1943 թվականի հուլիսի 30-ին Ջեքը վերադարձել է Ֆրանսիա, սակայն գերի է ընկել գերմանացիներին: Ֆրեն բանտում կեսամյա կտտանքներից հետո նա աքսորվել է Ֆլոսենբյուրգի համակենտրոնացման ճամբար, որտեղ 1945 թվականի մարտի 29-ին գնդակահարվել է գերմանացիների կողմից :
Պատերազմից հետո Ֆրանսիսն ապրել է Լոնդոնում և Ֆրանսիայում իր գործողությունների համար հիշատակվել է զեկույցներում: Ամուսնացել է երկրորդ անգամ՝ վերցնելով Կէ (Cais) ազգանունը:
Մահացել է 1999 թվականին:
Արտաքին հղումներ
Կատեգորիա:Կին հետախույզներ Կատեգորիա:Երկրորդ համաշխարհային պատերազմի մասնակիցներ Կատեգորիա:Ֆրանսիացի ռազմական գործիչներ Կատեգորիա:Կեղծանուններ
Սևերակ լը Շատո
Սևերակ լը Շատո (Sévérac-le-Château), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 2395 մարդ, բնակչության խտությունը` 22.09 մարդ/կմ²։ Բնակավայրը զբաղեցնում է 108.42 կմ² տարածք։
2016 թվականի հունվարից բնակավայրը Բուզեն, Լապանուզ, Լավերն, Ռեկուլ Պրևենքիեռ համայնքների հետ միասին հանդիսանում է Սևերակ դ'Ավերոն համայնքի մաս։
Աշխարհագրություն
Գտնվում է Փարիզ քաղաքից 510 կմ հարավ, Թուլուզ քաղաքից` 155 կմ հյուսիս-արևելք, Ռոդեզ քաղաքից` 40 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1402 աշխատունակ (15-64 տարեկան) բնակիչ, որոնցից ակտիվ էին 1059-ը, իսկ ոչ ակտիվները` 343։ Ակտիվության ցուցանիշը կազմում է 75,5 %։ 1059 աշխատունակ մարդկանցից աշխատել է 971 անձ (518 տղամարդ և 453 կին)։ Գործազուրկ են եղել 88 անձ (47 տղամարդ և 41 կին)։ 343 անաշխատունակներից 81-ը եղել են աշակերտներ կամ ուսանողներ, 171-ը` թոշակառուներ, իսկ 91-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լեոն Բառնետ
Լեոն Փիթեր Բառնետ (Leon Peter Barnett, ), անգլիացի ֆուտբոլիստ, «Նորթհեմփթոն Թաուն» ակումբի պաշտպան։
Կարիերա
Բառնետը ֆուտբոլային կարիերան սկսել է «Լութոնի» երիտասարդական թիմում 2002 թվականին։ 2002/03 մրցաշրջանում նշել է նորամուտը հիմնական կազմում՝ փոխարինման դուրս գալով Ֆուտբոլի լիգայի գավաթի խաղարկության՝ «Ուոքինգի» դեմ խաղում։ 2004 թվականի սեպտեմբերին Լեոնը կնքել է իր առաջին պրոֆեսիոնալ պայմանագիրը ։ Նոյեմբերին Բառնետը մեկ ամիս վարձավճարով հանդես է եկել Հարավային ֆուտբոլային լիգայի «Էյլսբերի Յունայթեդ» ակումբում ։
2005/06 մրցաշրջանում Բառնետը նշել է նորամուտը Ֆուտբոլային լիգայի խաղերում՝ փոխարինման դուրս գալով «Հալլ Սիթիի» հետ հանդիպման 90-րդ րոպեին։ Մրցաշրջանի ընթացքում նա խաղադաշտ է դուրս եկել անկանոն և միայն մեկ մրցաշրջանում նա «Լութոնի» կազմում մասնակցել է 22 խաղի։ «Լեսթերի» հետ 2006/07 մրցաշրջանի մեկնարկային խաղում Լեոնը խփել է իր առաջին գոլը պրոֆեսիոնալ կարիերայում։ «Լութոնը» առաջնության արդյունքներով անցել է ավելի ցածր դիվիզիոն, սակայն Բառնետը, որը ակումբի կազմում անցկացրել էր 43 հանդիպում, երկրպագուների քվեարկության արդյունքում ճանաչվել է Տարվա ֆուտբոլիստ թիմի կազմում ։
2007 թվականի հուլիսի 26-ին Բառնետը տեղափոխվել է «Վեստ Բրոմվիչ Ալբիոն», տրանսֆերի գումարը կազմել է 2,5 միլիոն ֆունտ ստերլինգ, իսկ պայմանագիրը կնքվել է չորս տարով ։ Նոր թիմում Լեոնը նորամուտը նշել է 2007/08 մրցաշրջանի առաջին տուրում։ Դեկտեմբերին՝ «Լեսթերի» հետ խաղից հետո, որում նրա թիմը հաղթել էր 2:1 հաշվով, Բառնետն ընդգրկվել է տուրի խորհրդանշական հավաքականում։ Մրցաշրջանի արդյունքներով «Վեստ Բրոմվիչը» հաղթեց առաջնությունում և դուրս եկել Պրեմիեր լիգա։ Դրանից հետո, ըստ պայմանագրի պայմանների, «Լութոնն» ստացել է լրացուցիչ 250 հազար ֆունտի չափով վճարում ։
2008/09 մրցաշրջանի առաջին տուրում Բառնետը նշել է նորամուտը Պրեմիեր լիգայում։ Սեպտեմբերին «Աստոն Վիլլայի» հետ խաղում նրա երկու սխալները հանգեցրել են «Վեստ Բրոմվիչի» պարտությանը 1:2 հաշվով։ Դրանից հետո Լեոնը դուրս է մնացել հիմնական կազմից և բաց թողել հաջորդ ութ խաղերը։ Նույն մրցաշրջանում նա ծնկի վնասվածք է ստացել և բաց է թողել առաջնության վերջնամասը ։ 2009/10 մրցաշրջանում Բառնետն այլևս չի ընդգրկվել հիմնական կազմում և նոյեմբերին ակումբը նրան վարձավճարով ուղարկել է «Քովենթրի Սիթի», որի կազմում նա հանդես է եկել մինչև առաջնության ավարտը ։
2010 թվականի օգոստոսի 26-ին Լեոնը կրկին վարձավճարով տեղափոխվել է «Նորվիչ Սիթի», որը վնասվածքների պատճառով կորցրել է Մայքլ Նելսոնին և Զաք Ուիթբրեդին ։ Դեկտեմբերի 10-ին ակումբները համաձայնության են եկել և 2011 թվականի հունվարի 1-ից Բառնետը դարձել է «Նորվիչի» խաղացող։ Մրցաշրջանի արդյունքներով «Նորվիչը» Չեմպիոնշիպում գրավել է երկրորդ տեղը և դուրս եկել Պրեմիեր լիգա։ 2011 թվականի սեպտեմբերի 26-ին Լեոնը խփել է իր առաջին գոլը Պրեմիեր լիգայում՝ գրավելով «Սանդերլենդի» դարպասը։
2013 թվականի մարտի 14-ին Բառնետը վարձավճարով մեկ ամսով տեղափոխվել է «Կարդիֆ Սիթի» ։ Ապրիլին ակումբները պայմանավորվել են երկարաձգել վարձավճարով հանդես գալու ժամկետը մինչև մրցաշրջանի ավարտը, սակայն շուտով «Նորվիչը» հետ է կանչել ֆուտբոլիստին Մայքլ Թերների. Սթիվեն Ուիթաքերի վնասվածքների պատճառով ։
2013 թվականի օգոստոսի 1-ին Բառնետը տեղափոխվել է «Ուիգան»՝ կնքելով երեք տարվա պայմանագիր ։ Նոր ակումբում Բառնետն առաջին իսկ խաղում գրավել է «Բարնսլիի» դարպասը։ Հոկտեմբերի 8-ին Լեոնը նշել է նորամուտը նշեց Եվրոպայի լիգայում՝ խաղալով «Մարիբորի» դեմ։ Նոյեմբերի 28-ին նա խփել է եվրագավաթներում իր առաջին գոլը՝ աչքի ընկնելով «Զյուլտե-Վարեգեմի» հետ խաղում։ 2013/14 մրցաշրջանում Բառնետն ակումբի կազմում մասնակցել է տարբեր մրցաշարերի 53 հանդիպումներում։ Հաջորդ մրցաշրջանում նա ավելի քիչ է խաղացել՝ խաղադաշտ դուրս գալով 21 խաղում։ 2014/15 թթ. առաջնության արդյունքներով «Ուիգանը» դուրս է մնացել հետագա պայքարից։ Լիգա մեկում նրա թիմն անցկացրել է ընդամենը մեկ տարի՝ հաղթելով 2015/16 առաջնությունում։ Մրցաշրջանի ավարտից հետո ակումբի ղեկավարությունը հայտարարել Է, որ չի պատրաստվում երկարաձգել պայմանագիրը Բառնետի հետ ։
2016 թվականի հուլիսի 19-ին Լեոնը երկու տարվա պայմանագիր է կնքել «Բերիի» հետ ։ Սեպտեմբերին նա վնասվածք է ստացել, որի պատճառով բաց է թողել մրցաշրջանի առաջին կեսի մեծ մասը։ Նա խաղադաշտ է վերադարձել 2017 թվականի փետրվարին և մինչև տարվա վերջ եղել է ակումբի հիմնական կազմի ֆուտբոլիստներից մեկը։ 2016/17 մրցաշրջանում Բառնետը մասնակցել է 26 հանդիպման։
2017 թվականի մայիսի 31-ին Բառնետը երկու տարվա պայմանագիր է կնքել «Նորթհեմփթոն Թաունի» հետ ։
Անձնական կյանք
Լեոն Բառնետը 2015 թվականին ամուսնացել է Քայլի Բոլդրիի հետ։ Զույգն ունի երեք երեխա ։<!--
Վիճակագրություն
-->
Արտաքին հղումներ
Կատեգորիա:Նորվիչ Սիթիի ֆուտբոլիստներ Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Անգլիացի ֆուտբոլիստներ Կատեգորիա:Լուտոն Թաունի ֆուտբոլիստներ Կատեգորիա:Քովենթրի Սիթիի ֆուտբոլիստներ Կատեգորիա:Ուիգան Ատլետիկի ֆուտբոլիստներ Կատեգորիա:Բերիի ֆուտբոլիստներ Կատեգորիա:Կարդիֆ Սիթիի ֆուտբոլիստներ Կատեգորիա:Նորթհեմպտոն Թաունի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի պաշտպաններ
Պրիլուկի (գյուղ, Օվրուչի շրջան)
Պրիլուկի (Прилуки), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Պրիլուկի գյուղում բնակվում էր 666 մարդ։ Բնակավայրը զբաղեցնում է 0,475 կմ² տարածք։ Բնակչության խտությունը կազմում էր 1402,11 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Օվրուչի շրջանի բնակավայրեր Կատեգորիա:Ուկրաինայի գյուղեր
Անատոլի Դավիդով
Անատոլի Դավիդով (Анато́лий Захáрович Давы́дов, ), ռուս և խորհրդային գծանկարիչ և գեղանկարիչ, Ռուսաստանի Դաշնության վաստակավոր նկարիչ, Լենինգրադի նկարիչների միության անդամ ։
Կենսագրություն
1948-1954 թվականներին սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գծանկարչության ֆակուլտետում` Ալեքսեյ Պախոմովի, Միխայիլ Տարանովի և Ալեքսանդր Վասիլևի մոտ ։ 1955 թվականից մասնակցել է ցուցահանդեսների` ցուցադրելով իր աշխատանքները Լենինգրադի կերպարվեստի առաջատար վարպետների աշխատանքների հետ։ Ստեղծագործել է հաստոցային գրաֆիկայի և գեղանկարչության ոլորտներում` մեծ մասամբ դիմանկարի և բնանկարի ժանրով։ 1955 թվականին դարձել է Լենինգրադի նկարիչների միության անդամ։ 1999 թվականին արժանացել է Ռուսաստանի Դաշնության վաստակավոր նկարիչ պատվավոր կոչմանը ։
Մահացել է 2009 թվականի հունիսի 11-ին, Սանկտ Պետերբուրգում` 86 տարեկան հասակում։
Անատոլի Դավիդովի ստեղծագործությունները պահվում են Ռուսաստանի և այլ երկրների թանգարաններում և մասնավոր հավաքածուներում։
Աղբյուրներ
Կատեգորիա:ԽՍՀՄ նկարիչների միության անդամներ Կատեգորիա:Ռուս նկարիչներ
Աստերոիդների ցանկ (126501-126600)
Աստերոիդների ցանկ (126401-126500) * Աստերոիդների ցանկ * Աստերոիդների ցանկ (126601-126700)
Պեդրախաս դե Սան Էստեբան
Պեդրախաս դե Սան Էստեբան (Pedrajas de San Esteban), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 30,7 կմ2։ Բնակչությունը` 3639 մարդ (2010 թվականի տվյալներով)։ Պրովինցիայի վարչական կենտրոնից գտնվում է 44 կմ հեռավորության վրա։
Բնակչության հովանավոր սուրբն է Էստեբանը և Սուրբ Աստվածածին Սասեդոնը։
Արտաքին հղումներ
Կատեգորիա:Վալյադոլիդ պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Կաստիլիա և Լեոնի բնակավայրեր
Վոլֆգանգ Լիբենայներ
Վոլֆգանգ Գեորգ Լուի Լիբենայներ (Wolfgang Georg Louis Liebeneiner, ), գերմանացի դերասան և թատերական ռեժիսոր ։
Կենսագրություն
Վոլֆգանգ Լիբենայները ծնվել է 1905 թվականի հոկտեմբերի 6-ին, Լիբաուում (Ստորին Սիլեզիա, այժմ՝ Լյուբավկա, Լեհաստան) սպայի և վուշե գործվածքեղեն արտադրողի ընտանիքում։ Հաճախել է Լիեբաուի տարրական դպրոց, Վալշտատի և Բեռլին-Լիխտերֆելդի կադետական ուսումնարաններ, ինչպես նաև Բեռլին-Ցելենդորֆի ռեալական գիմնազիա, որն ավարտել է 1923 թվականին։ 1924 թվականից փիլիսոփայություն, գերմանագիտություն և պատմություն է ուսանել Ինսբրուքում և Բեռլինում, 1926 թվականից՝ Մյունխենում, որտեղ նաև ղեկավարել է թատերախումբ։ 1928 թվականին նրան նկատել է Մյունխենի կամերային թատրոնի ռեժիսոր Օտտո Ֆալկենբերգը և հրավիրել իր թատերախումբ։ Նույն թվականին Լիբենայները առաջին անգամ բեմում ելույթը է ունեցել` Ֆրանկ Վեդեկինդի «Գարնանային զարթոնք» պիեսում մարմնավորելով Մելխիոր Գաբորի դերը և թողել է ուսումը համալսարանում։ 1929 թվականից աշխատել է նաև որպես ռեժիսորի օգնական։ 1931 թվականին, որպես ռեժիսոր, Քրիստա Վինսլոյի «Երեկ և այսօր» վեպի հիման վրա բեմադրել է ներկայացում (որի հիման վրա նույն թվականին նկարահանվել է «Համազգեստով աղջիկները» ֆիլմը)։
1930 թվականին Լիբենայներն առաջին անգամ ելույթ է ունեցել Բեռլինի գերմանական թատրոնի բեմում, որի թատերախմբում նա աշխատել է 1932-1934 թվականներին։ 1931 թվականին «Այլ կողմը» պատերազմական ֆիլմում խաղացել է իր առաջին դերը կինոյում։ 1932 թվականին խաղացել է ավստրիացի սպայի դերը Մաքս Օֆյուլսի «Ֆլիրտ» ֆիլմում։ Մինչև 1936 թվականը նկարահանվել է 19 լիամետրաժ և 2 կարճամետրաժ ֆիլմերում։ 1936 թվականին Գուստաֆ Գրյունդգենսը Լիբենայներին հրավիրել է Պետական թատրոն, որտեղ նա աշխատել է որպես դերասան և ռեժիսոր մինչև դրա փակումը՝ 1944 թվականը։
1937 թվականին Լիբենայները իր դեբյուտը նշել է որպես կինոռեժիսոր` նկարահանելով «Ինձ ոչինչ մի խոստացիր» կատակերգությունը։ Նույն թվականին նա դարձել է Տերրա ստուդիայի դիտորդական խորհրդի անդամ։ 1938-1944 թվականներին նաև ղեկավարել է Բաբելսբերգի կինոակադեմիայի գեղարվեստի ֆակուլտետը, 1939 թվականից կամավոր հիմունքներով ղեկավարել է կայսերական կինոպալատի կինեմիավորումը, 1942-1945 թվականներին եղել է «Ուֆա» ստուդիայի արտադրության ղեկավարը, 1942 թվականից ՝ կայսերական թատերական պալատի նախագահության անդամ։ 1943 թվականին Յոզեֆ Գեբելսը նրան շնորհել է պրոֆեսորի կոչում։
1954 թվականին Լիբենայները տեղափոխվել է Վիեննա և մինչև 1958 թվականը եղել Իոզեֆշտադտի Թատրոնի թատերախմբի անդամ։ Այնուհետև աշխատել է որպես թատրոնի, օպերայի, կինոյի և հեռուստատեսության ազատ ռեժիսոր։
Արտաքին հղումներ
Կատեգորիա:Գերմանացի դերասաններ Կատեգորիա:Գերմանացի թատերական ռեժիսորներ Կատեգորիա:Գերմանացի ռեժիսորներ Կատեգորիա:Գերմանացի սցենարիստներ Կատեգորիա:Կինոդերասաններ Կատեգորիա:Թատրոնի դերասաններ
Հագվի
Հագվի, գյուղ Հայաստանի Հանրապետության Լոռու մարզի Թումանյանի տարածաշրջանում, Ալավերդի քաղաքից 2 կմ արևելք, Դեբեդ գետի ձախ կողմում։ Հարևանում է Օձուն, Ամոջ, Կաճաճկուտ և Աքորի գյուղերին, արևմուտքից Պրիվոլնոյե, Ուռուտ գյուղերին։ Բնակչությունը կազմում է 402 մարդ, մակերեսը 11,84 կմ² ։ Գյուղը գտնվում է ծովի մակարդակից միջինում 1200 մ բարձրության վրա։ Կլիման բարեխառն է, ձմեռը մեղմ, ամառը՝ զով։
Պատմություն
Գյուղի տարածքում հնագույն բնակավայրեր են եղել, որոնց հետքերը պահպանվել են մինչև օրս։ Գյուղը վերաբնակեցվել է 18-րդ դարում, առաջին վերաբնակիչները եղել են Օձունի, Հաղպատի հողազուրկ մի քանի ընտանիքներ, որոնց միացել է նաև Արցախից և Բերդի տարածաշրջանից գաղթած մեկ երկու ընտանիք։1915 թվականի եղեռնից հետո Հագվիում հիմնվել են ևս մի քանի գաղթականներ, որոնք ամուսնացել են տեղացիների հետ, կազմել ընտանիքներ։ Եկել են Վանից, Մուշից և Ալաշկերտից։ Վրաստանը Ռուսաստանին միանալուց և 1861 թվականի ռեֆորմից հետո պետականացված հողերն օգտագործելու իրավունք է տրվում հագվեցիներին, ինչի հետևանքով գյուղը մեծանում է։ Այդ հողերը հիմնականում անտառային բացատներ էին, փոքր հողակտորներ։ Հայաստանում խորհրդային կարգեր հստատավելուց հետո Այգեհատ ու Մղարթ գյուղերի կալվածատերերի հողերով փոխհատուցված օձնեցիների հողերից հողաբաժիններ են տրվում նաև Հագվեցիներին Լոռվա սարահարթում։
Գյուղի կենտրոնում կա փոքրիկ եկեղեցի, որ կառուցվել է 12-րդ դարում, հետագայում այն վերականգնվել է, ինչը երևում պատերի շարից։ Ստորին երկու շարը սրբատաշ մեծաքերորվ է, վերինը ավելի փոքր սրբատաշ քարերով։ Չի բացառվում, որ այն կառուցված մեհյանի վրա, քանի որ հողի մեջ երևում են աստիճանանման քարաշարեր։ Գյուղի շրջակայքում բազում գյուղատեղիներ կան, իսկ շինարարարական աշխատանքների ժամանակ մեծաքանակ բրուտագործական առարկաներ են հայտնաբերվել տարբեր վայրերից։ Վերջրս Թազի Բողան վայրում հայտնաբերվել են հսկայական տապանաքարեր։ Գյուղի կենտրոնում շինարարական աշխատանքների ժամանակ 70-ական թվականներին եկեղեցու հիմքերից մեկուկես մետր ցած հայտնաբերվել են հնագույն դամբարաններ, այսպես կոչված մեծամարդկանց մնացորդներով։ Սակայն ցավոք հնագիտական պեղումներ չեն իրականացվել։ Հնագետ Սուրեն Հոբոսյանն ասում է, որ փոքրիկ հետախուզական աշխատանքներից հետո եզրահանգել է, որ գյուղը և նրա շրջակայքի հնագիտական մեծ հետաքրքրություն են ներկայացնում։ Հովհաննես Կարագյոզյանը, «Սեպագիր տեղանուններ (Այրարատում և հարակից նահանգներում)»,աշխատության մեջ խոսելով Ուրարտական սեպագիր արձանագրություններում հիշատակվող Արդուի, Սեդուի թագավորությունների մասին, նույն շարքում է  դասում նաև Հագվին, վստահ պնդելով, որ Հագվին էլ այս շարքի բնակավայրերից է և բնակավայր եղել է նախապատմական այդ շրջանում։ Հագվի անվանումը հավանաբար շատ հին անվանում է և թերևս աղերսներ ունի հնդեվրոպական լեզվի հետ և պիտի որ հետաքրքրություն  առաջացնի լեզվի պատմությամբ զբաղվողների համար՝ Հագվի, Սեդվի, Արդվի և այլն։
Անվան ստուգաբանություն
Հագվի անվանումը ավանդաբար բացատրվում է մի քանի ձևով։ Լենկ Թեմուրի արշավանքի, ապա վրաց-թուրքականպարբերական պատերազմների, ինչպես նաև Շահ Աբասի, Օմար խանի և Աղա Մահմադ խանի ասպատակություններից հետո ամայացած գյուղատեղում հայտնված Օձունցիներին անվանեցին հակվածներ, այսինքն հակվել են նոր տեղ, որից էլ իբր առաջացել է Հագվի անվանումը։ Մեկ այլ բացատրությամբ կալվածատերերից փախած և Ռուսական կայսրության նոր օրենքով պետական հողում ազատ ապրելու իրավունք ստացածներին անվանել են հակվածներ, այսինքն ճորտական կախվածությունից ազատվաբներ։ Հակվել բառը մեկ այլ բացատրություն էլ ունի։ Ըստ գյուղի մեծերի Օձունից այստեղ փայտ տեղափոխողների (նախկինում գյուղի տեղում խիտ անտառ է եղել), կամ ձմեռանոցից մթերք բարձած Օձուն գնացողների ձիու բեռը թեք տեղանքի պատճառով հակվել է, թեքվել, ինչի պատճառով ստիպված կանգնել են մի քանի անգամ ամրացրել բեռը, դրա համար էլ ըստ գյուղի մեծերի տեղանքն անվանել են հակվի տեղ, որը հետագայում դարձել է Հագվի։ Դրա օգտին խոսում է այն, որ Հագվու հարևան Աքորի գյուղի տարեցները մինչև վերջերս թեք տեղերին անվանում էին «հակվա տեղ», այսինքն թեք տեղ։
Մյուս բացատրությունը այն է, որ Իջևանի որոշ գյուղերի նախահեղափոխական բարբառներում ագի-պոչ բառը արտասանվում է հագվի ձևով, ցավոք հիմա այդ բառը գրեթե դուրս է եկել գործածությունից, սակայն այդ բառը օգտագործված է անգամ գրականության մեջ՝ Հայաստան հրատարակչության տպագրած «Մոռացված աշխարհ» գրքում։
Առաջին վերաբնակիչների մասին տարբեր տվյալներ կան։ Ռուբեն Կիրակոսյանի գրառումներով Օձունի քյոխվան Օձուն է հրավիրում Բորչալուի գավառապետին և այդ առթիվ Իսո անունով գյուղի ամենահայտնի որսորդ ու ձկնորս մի երիտասարդի հանձնարարում է Դեբեդի ափին կերուխում կազմակերպել հյուրի համար։ Վերջինս կատարում է քյոխվայի հանձնարարությունը։ Եղնիկի, արջի ոսրամսով, Դեբեդի լոքոյով ու կարմրախայտով հագեցած ու գինովցած գավառապետը Իսոյին հարցնում է թե խնդրանք չունի՞: Իսոն պատմում է, որ շատ եղբայրներ ու քույրեր ունի, և խնդրոմ է թույլատրել վերաբանակվել պետական հողատարածքում, Հագվում։ Անցնում են ամիսներ, Իսոն մոռանում է այս ամենը, սակայն մի օր քյոխվան կանչում ու Իսոյին է հանձնում Կովկասի փոխարքայի որոշումը Հագվում բնակություն հաստատելու վերաբերյալ։ Հետագայում այստեղ են եկել վերաբնակիչներ Հաղպատից՝ Վարոսյանները, այնուհետև Դանիելյանները՝ Ղարաբաղից, հետո Միքայելյանները Օձունից և երբ արդեն բնակավայր է եղել, Օձունի դարբին Մայիլյաններից մեկը մշտապես եկել է գյուղում դարբնի ինչ որ գործեր անելու, նրանց երիտասարդ որդիներից մեկը այս կերպ մշտապես հաստատվել է գյուղում։ Այս մասին էլ պատմում էր ասացող, հեքիաթների, երգերի ու երաժշտությունների, հին հին պատմությունների լավ գիտակ Նիկալ Դանիելյանը։  Հագվիում 18-րդ դարի սկզբին հաստատվել են ընտանիքներ նաև Ղազախից։ Պապինյանները հավանաբար հենց այնտեղից են եկել։Գուցե նրանք, կամ այդ տարածքից եկած այլ վերաբնակիչներն էլ նկատի ունենալով քարափի գլխին տեղանքի ձգված ու երկար լինելը, կամ գուցե որպես Օձունի մի մասը նկատի ունենալով անվանել են Հագվի, այսինքն պոչ, ագի, կամ Օձունի պոչ։ Լոռեցու անգամ այսօրվա պատկերային մտածողությամբ շատ հավանական է թվում նաև այս տարբերակը։ Հագվին այժմ Օձուն խոշորացված համայնքի կազմում է։
Բնակչություն
Ըստ ՀՀ 2011 թ. մարդահամարի արդյունքների` Հագվիի մշտական բնակչությունը կազմել է 402, առկա բնակչությունը` 387 մարդ , բնակչության փոփոխությունը ժամանակի ընթացքում` ստորև.
Արտաքին հղումներ
Կատեգորիա:Լոռու մարզի գյուղեր
Միխայիլ Զադոռնով
Միխայիլ Նիկոլաևիչ Զադոռնով, խորհրդային և ռուս գրող-երգիծաբան, դրամատուրգ, զավեշտաբան, կոմիկ, Ռուսաստանի գրողների միության անդամ։ 10-ից ավելի գրքերի հեղինակ։ Նրանց մեջ՝ քնարական և երգիծական պատմվածքներ, ակնարկներ, հումորեսկներ, ճամփորդական նոթեր և պիեսներ։
Կենսագրություն
Հայրը՝ Նիկոլայ Զադոռնովը (1909-1992), խորհրդային գրող է, Լատվիայի ԽՍՀ վաստակավոր գործիչ (1969), «Ամուր-բատյուշկա» վեպի համար ստացել է երկրորդ աստիճանի Ստալինյան մրցանակ (1952)։ Մայրը՝ Ելենա Զադոռնովան լեհուհի էր, ով սերել է լեհական Մատուսևիչ ազնվատոհմից, որի հիմնադիրն էր Ստեֆան Բատորիյը։ Ավարտել է Ռիգայի թիվ 10 միջնակարգ դպրոցը։ Իր ներկայացումներից մեկի ժամանակ ասել է, որ առաջին անգամ բեմ է բարձրացել 2-րդ դասարանում, երբ խաղում էր շաղգամի դերը։ 1974 թվականին ավարտել է Մոսկվայի օդագնացության ինստիտուտը (ՄՕԻ) ինժեներ-մեքենայագետի մասնագիտությամբ։ 1974-1978 թվականներին աշխատում էր նույն ինստիտուտում՝ «Օդագնացա-տիեզերական ջերմատեխնիկայի» 204-րդ ամբիոնում՝ որպես ինժեներ, հետագայում՝ գլխավոր ինժեներ։
1974 թվականից սկսել է տպագրել իր ստեղծագործությունները։ 1970-1980-ական թվականներին ՄՕԻ-ի ուսանողական թատրոնի բեմադրող ռեժիսորն էր։ Թատրոնի անձնակազմի հետ եղել է ԽՍՀՄ-ի բազմաթիվ անկյուններում, ստացել է Լենինյան կոմերիտմիության մրցանակ։ 1984-1985 թվականներին՝ «Յունոստ» լրագրի երգիծանքի ու հումորի բաժնի պատասխանատու։
Առաջին անգամ եթեր է դուրս եկել 1982 թվականին «Ուսանողի նամակը տուն» մենախոսությամբ, սակայն իրական հռչակը ձեռք է բերել 1984 թվականին, երբ Զադոռնովը կարդաց իր «9-րդ վագոն» պատմվածքը։ Զադոռնովի պատմվածքներն ու մանրավեպերը բեմադրում էին հայտնի դերասաններ, իսկ 1980-ականներից սկսած ինքը սկսեց ներկայացնել իր ստեղծագործությունները։ 1990-ական թվականների ստեղծել է մի քանի հեռուստահաղորդումներ՝ «Անշլագ», «Սմեխոպանարոմա», «Դոչկի-մատերի»։
Միխայիլ Զադոռնովը հայտնի է նրանով, որ 1991 թվականի դեկտեմբերի 31-ին 23:45 հենց ինքն է նոր տարվա շնորհավորանքներով հանդես եկել երկրի քաղաքացիների առաջ, այլ ոչ թե նախագահը (դեկտեմբերի 26-ին ԽՍՀՄ դադարել էր գոյություն ունենալ)։ Իր ելույթի ժամանակ, որը ցույց էին տալիս ուղիղ եթերով, այնքան էր տարվել, որ մեկ րոպե ավել է խոսել, այդ պատճառով կուրանտների հեռարձակումը ստիպված կանգնեցվել է։ Բորիս Ելցինի խոսքը նույնպես նկարահանվել և հեռարձակվել է հեռուստատեսությամբ, սակայն Զադոռնովի խոսքից հետո։ 2010 թվականի դեկտեմբերի վերջին, Զադոռնովը նորից հանդես եկավ շնորհավորական խոսքով, այս անգամ համացանցի միջոցով ։
1990 թվականից սկսել են տպագրվել Զադոռնովի գրքերը՝ «Աշխարհի վերջը», «Չեմ հասկանում», «Վերադարձ», «Ժամանակաից մարդիկ» կատակերգությունը, «Կոֆտոչկա» պիեսը, «Հզոր երկիր անկանխատեսելի անցյալով», «Մենք բոլորս Չի-չի-չի-պիից ենք», «Փոքրիկ աստղերը», «Զադորինկի»։
Միխայիլ Զադոռնովը 2009 թվականի դեկտեմբերին Ռիգայում բացել է Միխայիլ Զադոռնովի հոր՝ Նիկոլայ Զադոռնովի անվան գրադարան։ Գրադարանը անվճար է և հանրամատչելի ։
2010 թվականի մայիսի 27-ին Զադոռնովը կանգնեցրել է Ալեքսանդր Պուշկինի դայակ՝ Արինա Ռադիոնովնայի հուշարձանը Վոսկրեսենկոյե ավանում, որը քանդակել է Վալերի Շևչենկոն բրոնզից Արինա Ռադիոնովնայի հասակով՝ 160 սմ։ Հուշարձանը տեղադրվել է Միխայիլ Զադոռնովի հիմնադրամի հաշվին    ։
Կյանքի վերջին տարիներին Միխայիլ Զադոռնովը ակտիվ գործունեություն էր ծավալել համացանցում. նա վարում էր անձնական բլոգը ։
Միխայիլ Զադոռնովը կյանքից հեռացել է 2017 թվականի նոյեմբերի 10-ին՝ երկարատև ծանր հիվանդությունից հետո։ 2016 թվականի հոկտեմբերին հայտնի էր դարձել, որ նա տառապում է գլխուղեղի քաղցկեղով։
Կարծիքներ
2006 թվականից Զադոռնովը ակտիվ հանդես է եկել ռուսական բառերի ստուգաբանության սիրողական վարժություններով, որոնք չեն համապատասխանում այդ ոլորտում հասած արդյունքների հետ։
Մոտ 50 տարեկանից բուսակեր էր ։
Մայամիի համալսարան (Օհայո)
Մայամիի համալսարան (Miami University), պետական հետազոտական համալսարան ԱՄՆ-ի Օհայո նահանգի Օքսֆորդ քաղաքում։ Հիմնադրվել է 1809 թվականին, սակայն ուսուցումը սկսվել է միայն 1824 թվականից։ ԱՄՆ-ի ամենահին պետական համալսարանների ցուցակում զբաղեցնում է 10-րդ տեղը և երկրորդը՝ Օհայի ամենահին պետական համալսարանների ցուցակում ։
Պատմություն
1827 թվականին ուսանողները ձեռք են բերել տպագրական մեքենա և սկսել են հրատարակել «Գրական ուղղվածություն» թերթը։ Քիչ անց դրան փոխարինել է «Գրական մատյան» թերթը, իսկ 1867 թվականին՝ «Մայամիի ուսանող» թերթը։ Դրանք համարվում են ԱՄՆ-ի ամենահին համալսարանական թերթերը։
1829 թվականին ավելացվել է աստվածաբանության ամբիոնը և ֆերմերային քոլեջը (ֆերմերների երեխաների համար, այլ ոչ թե գյուղատնտեսական դպրոց)։
1833 թվականին Ալֆա Դելտա Ֆիի եղբայրությունը Մայամիի համալսարանում իր բաժինը բացեց, 1839 թվականին ուսանողները ստեղծեցին սեփական Բետա Դետա Ֆիի եղբայրությունը։ Մայամիի Յունիոն քոլեջի հետ հավակնում է «Եղբայրությունների մոր» կոչմանը։ Սակայն համալսարանի ղեկավարությունը չի խրախուսել եղբայրության ստեղծմանը և ուսանողական բողոքի ակցիաները  նման քաղաքականության դեմ՝ ավարտվեցին բացառություններով։ Այն բանից հետո, երբ 1839 թվականին ուսանողների թիվը հասավ 25-ի, և այդ ցուցանիշով Մայամիի համալսարանը Հարվարդի համալսարանից դուրս եկավ չորրորդ տեղը՝ Յեյլի համալսարանից և Դարտմուտի քոլեջից հետո։ Մայամիի համալսարանի ժողովրդականությունը անկում ապրեց նաև 1873 թվականին, համալսարանը փակվեց։ Այսպես ավարտվեց «Հին Մայամիի» պատմությունը։
Ուսումնարան
Մայամիի համալսարանի լսարանը գտնվում է Օհայո նահանգի Օքսֆորդ քաղաքում, Մայամիի հովտում, հարավ-արևմուտքում։ Ուսումնարանի զարգացումը սկսվել է 1818 թվականից, Ֆրանկլին Հոլի բազմանպատակային շենքի կառուցումից։ 1825 թվականին կառուցվել է Մայամիի ամենահին բնակելի շենքը՝ Էլլիոթ Հոլլը։ Այժմ լսարանը զբաղեցնում է մոտ 8 կմ² տարածք ։ Օքսֆորդի բնակիչներիի 70%-ը կազմում են համալսարանի սովորողները ։
Վարկանիշ
U.s. News & World Report-ը 2015 թվականին պատրաստել է ուսումնական ծրագիր, և դա հանդես է եկել ԱՄՆ-ի համալսարանների ցուցակում 75-րդ տեղը, այն մտել է 30 լավագույն համալսարանների ցանկում։
Մասնաճյուղեր
Մայամին հնարավորություն է տալիս մագիստրոսի կոչում ձեռք բերել ավելի քան 50 գիտելիքների ոլորտում, իսկ տասներկու բանագավառներում՝ դոկտորի աստիճան։
Սպորտ
Miami RedHawks համալսարանի սպորտային թիմերը մասնակցում են տարբեր ազգային մրցույթների։ Հիմնակ
Կատեգորիա:19-րդ դարում հիմնադրված կրթական հաստատություններ
Գերբնական (4-րդ եթերաշրջան)
Ամերիկյան միստիկ հեռուստասերիալ Գերբնականի 4-րդ եթերաշրջանը, որը ստեղծել է Էրիկ Կրիպկեն։ Պրեմիերան կայացել է The CW հեռուստաալիքում 2011 թվականի սեպտեմբերի 23-ին, իսկ վերջին սերիան ցուցադրվել է 2012 թվականի մայիսի 18-ին։ Կազմված է 23 սերիաներից։
Սերիալը պատմում է երկու եղբայրների՝ գերբնական արարածների որսորդների մասին, ովքեր ճամփորդում են ԱՄՆ-ում սև գույնի 1967 թվականի Chevrolet Impala-ով հետազոտելով գերբնական երևույթները, որոնցից շատերը քաղաքների լեգենդների մասին են, ինչպես նաև պայքարում են չար արարածների դեմ։
Սյուժե
2008 թվականի սեպտեմբերի 18-ին Դին Վինչեստերը հանկարծակի վերադառնում է դժոխքից։ Գտնելով Բոբբի Սինգերին և Սեմին, Դինը սկսում է փնտրել այն արարածին, որը վերակենդանացրել է իրեն, սակայն պարզվում է, որ ոչ մի դեմոն չի կարող այդպիսի բան անել։ Ամբողջ եթերաշրջանում եղբայրները ցանկանում են կանխատեսել 66 կնիքների կոտրումը, որոնք կոտրում է Լիլիթը, որպեսզի Լյուցիֆերը կարողանա դուրս գա դժոխքից, և կազմակերպի ապոկալիպսիսը։
Արտաքին հղումներ
Կատեգորիա:Ամերիկյան հեռուստասերիալներ Կատեգորիա:«Գերբնական» հեռուստասերիալի եթերաշրջաններ Կատեգորիա:Գերբնական
Կամիսակա Սեկկա
Կամիսակա Սեկկա (神坂 雪佳, ), 20-րդ դարի սկզբի ճապոնացի նկարիչ և դիզայներ, ով իրեն համարում է Ռիմպա գեղարվեստի դպրոցի հետևորդ։ Ճապոնիայում եղել է մոդեռն ոճի առաջամարտիկներից ։
Կենսագրություն
Կամիսակա Սեկկան ծնվել է Կիոտոյում։ Արվեստում և դիզայնում նրա տաղանդը դրսևորվել է մանկությունից, գեղանկարչություն սկսել է սովորել 16 տարեկանից ։ Սկզբում սովորել է Մարույամա դպրոցի վարպետի մոտ ։ 1888 թվականից սովորել է Ռիմպա դպրոցի վարպետ Կիսի Կոկեյայի մոտ, այնուհետև դարձել է 16-րդ դարում հիմնադրված այդ ավանդական գեղարվեստական դպրոցի հետևորդը ։ Կամիսակա Սեկկան համարվում է ճապոնական գեղանկարչության այս ավանդույթի վերջին խոշոր ներկայացուցիչը ։ Գեղանկարչությունից բացի, աշխատել է  դեկորատիվ-կիրառական արվեստի և դիզայնի տարբեր ձևերում ։
Քանի որ գեղանկարչության ավանդական ճապոնական ոճը (մասնավորապես Ռիմպա դպրոցի) ժամանակի ընթացքում կիրառությունից դուրս եկավ, իշխանությունները միջոցներ ձեռնարկեցին երկրի յուրօրինակ գեղարվեստական ստեղծագործությունների մասսայականացման և այդ ոճով ստեղծագործող նկարիչների կարգավիճակի բարձրացման ուղղությամբ։ Խրախուսվում էր ավանդական գեղանկարչության մեջ մոդեռնիզմի տարրեր ներմուծող նկարիչների ցանկությունը։ 1901 թվականին Կամիսակա Սեկկան Ճապոնիայի կառավարության որոշմամբ մեկնեց Գլազգո և Փարիզ, որտեղ նրա ստեղծագործության վրա մեծ ազդեցություն ունեցավ ար-նուվո ոճը  ։ Եվրոպայում նա ձգտում էր ավելի շատ բան իմանալ ճապոնիզմ երևույթի մասին, այն մասին, թե ճապոնական արվեստի որ տարրերն են առավել շատ գրավում եվրոպական հանրությանը։ Ճապոնիայից վերադառնալուց հետո նա սկսեց դասավանդել նոր բացված Կիոտոյի քաղաքային արվեստի դպրոցում, զուգահեռաբար շարունակել է փորձեր կատարել արևմտյան արվեստի տարրերը, ոճը և տեխնիկան ճապոնական ավանդական արվեստում կիրառելու ուղղությամբ ։ Կամիսակա Սեկկան հավատարիմ մնաց գեղանկարչության ավանդական սյուժեներին և Ռիմպա դպրոցի որոշ սկզբունքներին ու տեխնիկային (օրինակ, տարասիկոմի, այս տեխնիկայի կիրառումը կարելի է տեսնել Ձյուրոձին թղթագլանում ու Բամբուկ և ալիքներ գեղազարդ ֆուսումում, որոնք ցուցադրվում են Նյու Յորքի Մետրոպոլիտեն թանգարանում), բայց ընդհանուր առմամբ նրա աշխատանքները  հավասարապես միտված են դեպի արևմուտք և մոդեռն ոճին ։ Աշխատանքում նա օգտագործել է վառ գույներ և լայն վրձնախազեր, պատկերները գտնվում են դեկորատիվ և ռեալիզմի սահմանին, գույները և մոտիվները «թռչկոտում» են, ստեղծելով եռաչափության տպավորություն։ Նկարչի գլուխգործոցներից են համարվում նրա կողմից ստեղծված Տիգուսա (Հազարավոր խոտաբույսեր, 1899 թվական) և Մոմոյագուսա (Ապրանքների աշխարհ) նկարազարդումների ժողովածուները։ Տիգուսան իրենից ներկայացնում է նկարազարդումների երեք հավաքածուներ, որտեղ պատկերված են ոչ միայն խոտաբույսեր և բուսական թեմատիկա, այլև ճապոնական գործվածք, ճապոնական կենցաղի ավանդական առարկաներ և զարդեր ։ Մոմոյագուսան իրենից ներկայացնում է փայտափորագրական նկարազարդումների երեք հավաքածուներ։ Գրքերը պատվիրվել էին մոտավորապես 1909-1910 թվականներին Կիոտոյի Ունսոդո հրատարակչական ընկերության կողմից ։ Գրքի ճապոնական անվանումը վերցված է 8-րդ դարի ստեղծագործությունից, 10 հազար էջանոց «Մանյոսյու» անթոլոգիական ժողովածուից, մոմոյագուսան բույս է, հավանաբար քրիզանթեմ կամ օշինդր  ։ Վաթսուն նկարազարդումներում պատկերված են բնանկարներ, մարդիկ, դասական սյուժեներ և նոր թեմաներ։  Հավաքածուն նկարչի կողմից Ռիմպա դպրոցի ավանդական ոճի վարպետությանը տիրապետելու  և այդ ժամանակվա նորարական արվեստի միավորման մամնավորումն  է ։
Արտաքին հղումներ
Կամիսակա Սեկկայի ցուցահանդեսի բուկլետ
Կատեգորիա:Ճապոնացի նկարիչներ Կատեգորիա:Ճապոնացի դիզայներներ
Աստերոիդների ցանկ (304001-304100)
Աստերոիդների ցանկ (303901-304000) * Աստերոիդների ցանկ * Աստերոիդների ցանկ (304101-304200)
Ֆաբիեն Բարտեզ
Մարսել
Ծնվել է Լավլանում, ռեգբիստի ընտանիքում։ Բարտեզը դարպասապահ է դարձել 14 տարեկան հասակում, մինչ այդ խաղացել է որպես հարձակվող։ Բարտեզն իր առաջին հանդիպումը անցկացրել է «Թուլուզի» կազմում 1991 թվականի սեպտեմբերի 21-ին Նանսի դեմ կայացած խաղում։ Հետագայում դարպասապհի նկատմամբ հետքրքրություն ցուցաբերեց այդ ժամանակների Ֆրանսիայի առաջատար ակումբը՝ Մարսելը։ Մարսելի կազմում Բարտեզը 1993 թվականին հաղթեց Չեմպիոնների Լիգայի խաղարկությունում՝ եզրափակչում ոչ մի գնդակ բաց չթողնելով Միլանի դեմ խաղում։ Հետագայում սկանդալ հասունացավ. Օլիմպիկը մեղադրվեց Վալենսյենի դեմ պայմանավորված խաղ անցկացնելու համար, ինչի պատճառով զրկվեց Ֆրանսիայի չեմպիոնի տիտղեսից և տեղափոխվեց 2-րդ դիվիզիոն։ Ակումբից հեռացան գրեթե բոլոր առաջատար ֆուտբոլիստները, Բարտեզը վերջինը լքեց ակումբը։
Մանչեսթեր Յունայթեդ
Բարտեզի նկատմամբ, որպես Աշխարհի և Եվրոպայի չեմպիոն հետաքրքրվածություն ցուցաբերեց Մանչեսթեր Յունայթեդը։ Ալեքս Ֆերգյուսոնին համապատասխան փոխարինող էր պետք, որովհետև ակումբից հեռացել էր մեկ այլ Եվրոպայի չեմպիոն դանիացի Պետեր Շմեյխելը։ Բարտեզն ընդունեց առաջարկը և պայմանագիր կնքեց անգլիական ակումբի հետ։ Տրանսֆերը այդ ժամանակվա համար ռեկորդային էր անգլիական ֆուտբոլի համար, որը կազմեց 7, 8 միլիոն ֆունտ ստերլինգ։ Բարտեզի կարիերան այնքան էլ հաջող չստացվեց անգլիական ակումբում՝ չնայած 2003 թվականի չեմպիոնությանը, Բարտեզի խաղի որակը նվազել էր։ Ֆրանսիացի դարպասապահը անփույթ գոլեր էր բաց թողնում, ինչպես նաև շատ հանդիպումներ էր բաց թողնում վնասվածքների պատճառով։ Անհաջուղությունը Չեմպիոնների Լիգայում Բարտեզին ստիպեց լքել ակումբը և տեղը զիջել Թիմ Հովարդին։
Վերադարձ Մարսել
2004 թվականի հունվարի 1-ին Բարտեզը իր երկրորդ պայմանագիրը կնքեց Մարսելի հետ։ Կարիերան այնքան էլ հաջող չդասավորվեց. ալժիրյան Վիդադ Կասաբլանկա ակումբի հետ ընկերական խաղի 80-րդ րոպեին Բարտեղը կարմիր քարտով հեռացվեց խաղադաշտից։ Ֆրանսիացին սկսեց վիճել մրցավարի հետ, ինչը սկանադալի վերածվեց։ Ապրիլի 22-ին Ֆրանսիայի ֆուտբոլի ֆեդերացիան Բարտեզին կես տարով զրկեց խաղերին մասնակցել։ 2006 թվականի աշխարհի առաջնությունից հետո Բարտեզը հայտարարեց կարիերան ավարտելու մասին, սակայն նույն թվականի օգոստոսի 8-ին հայտարարեց, որ շարունակում է իր ֆուտբոլիստի կարիերան։ 2006 թվականի դեկտեմբերի 17-ին նա պայմանագիր կնքեց ֆրանսիական Նանտի հետ՝ պարզաբանելով, որ ցանկանում է օգնել իր հիվանդ մորը։ 2007 թվականի ապրիլի 29-ին ակումբի նախագահը հայտարարեց, որ Բարտեզը լքում է թիմը, ակումբի խեկավարության հետ ունեցած խնդիրների պատճառով։ Այս ամենից հետո Բարտեզը վերջնականապես ավարտեց իր ֆուտբոլային կարիերան։